संग्रह दे नां ते इक क्हानी दे सिरलेख थमां जाहर ऐ जे ‘नीला अम्बर’ साफ-शफाफ शीशे आंगर ऐ-(जीवन दियां हद्दा कलावे च नईं आई सकदियां)। जीवन अम्बरै साईं डूंगा ऐ, अम्बरै साईं खुल्ला ऐ। दुए पास्सै काले बदल न। नीला अम्बर जीवन दा ते उसदियें कदरें ते अधिकारें दा प्रतीक ऐ तां काले बद्दल जीवन दे दुक्खें-कसालें मजबूरियें, बेअरामियें ते मानसिक अन्तद्वन्दें ते दुविधा दे प्रतीक न जेड़े जीवन रूपी अम्बरै पर छाए दे न। कदें ए काले बद्दल, अमनी पूरी कालख ते धमक लेइयं जीवन पर छाई जन्दे न ते कदें सेई हुन्दा ऐ जे ए दूर होई जांगन।